HMPRO จัด”โฮมโปร เอ็กซ์โป”13-22 พ.ย.ตั้งเป้าโกยรายได้ 720 ลบ.
HMPRO จัด"โฮมโปร เอ็กซ์โป"13-22 พ.ย.ณ ฮอลล์ 5-8 อิมแพ็ค เมืองทองธานี ตั้งเป้าสร้างรายได้จากงานนี้ 720 ล้านบาท
13 พ.ย. 2558

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า โฮมโปร ได้จัดงาน“โฮมโปร เอ็กซ์โป” ขึ้น โดยครั้งนี้จัดขึ้นเป็นครั้งที่ 22 ระหว่างวันที่ 13-22 พ.ย.58 ณ ฮอลล์ 5-8 อิมแพ็ค เมืองทองธานี ตั้งเป้าสร้างรายได้จากงานนี้ 720 ล้านบาท
โดยภายในงานจะมีสินค้าเกี่ยวกับเรื่องบ้านอย่างยิ่งใหญ่ ที่จะมาลดสินค้าสูงสุด 80 % โดยจะมอบความตื่นตา ตื่นใจ ด้วยสินค้านวัตกรรมใหม่ล่าสุด และรายการส่งเสริมการขายจากผู้ผลิตสินค้ากว่า 300 ราย ได้ช้อปสินค้าเรื่องบ้าน ครบ คุ้มแบบสุด ๆ 10 วันเท่านั้น แถมยังมีกิจกรรมร่วมกับ สถาบันการเงินกว่า 10 ราย  มอบส่วนลด และรับเพิ่มกันอย่างเต็มที่
 